**Менің курстан алған әсерім**

**(эссе)**

Жаксы ауданы Беловодское орта мектебінде химия мұғалімі болып қызмет атқарамын. «Өрлеу» біліктілікті арттыру ұлттық орталығы» педагогикалық қызметкерлердің біліктілігін арттыру институтының ұйымдастыруымен Дарынды балаларға арналған мектеп базасында 2017 жылдың жиырмасыншы қараша мен отызыншы қараша аралығында «Жаңартылған бағдарлама бойынша » мұғалімдерге арналған біліктілікті арттыру курсы бойынша білімімді жетілдірдім.

Бұл курстың мақсаты Қазақстан Республикасының орта білім мазмұнын жаңарту аясында оқытудың жаңа әдіс-тәсілдерін енгізу арқылы Қазақстанның ұлттық білім беру жүйесін әлемдік деңгейге көтеру болып табылады. Бұл курста барлық әдістемелік жұмыстар ұстаздардың педагогикалық шеберліктерін шыңдауға бағытталған. Тренер Айгүл Оразқызы химия пәндері бойынша жаңартылған білім беру бағдарламасының құрылымымен және мақсаттарымен таныстыра отырып, критериалды бағалауды және мұғалімдердің бойында жаңартылған білім беру бағдарламасын іске асыру үшін қажетті дағдыларды, тиімді оқыту мен оқу тәсілдері, тиімді сұрақтар қоя білу критериалды бағалау, қысқа мерзімді, орта мерзімді жоспар, дескриптор құра білуді ,модерация ұғымын,жаңартылған білім беру бағдарламасын іске асыру, жоспарлау туралы көптеген мәліметтер кеңінен қамти білді. Курс тақырыбы бойынша тренеріміз Айгүл Оразқызы біліктілік деңгейі, баяндауы, педагогикалық шеберлігі өте жоғары екендігі бірден байқалды. Біз жұмыс барысында тәжірибе жұмысының әртүрлі түрін таңдау арқылы топтық, ұжымдық, жеке тапсырмаларды орындадық.

Пән бойынша пәндік аспектілерді меңгеріп, әдіс-тәсілдерді ықшам сабақтарға сала отырып, оны топта талдадық. Ол сабақтарды рефлексия және талқылау кезеңдерімен ұштастырып, білімімізді толықтырдық. Курстың бірінші аптасында жаңартылған білім беру бағдарламасына кіріспе және бағдарлама аясында қолданылатын терминдермен таныстық.

Тренеріміз Айгүл Оразқызы тәртіп пен талап қоюының арқасында мен неге қол жеткіздім:

* Оқу бағдарламаларының мазмұнын, мақсаты мен міндетін білдім және түсіндім;
* Жаңартуды жүзеге асыруға қажет икемділік пен дағдыларды меңгердім;
* Критериалды бағалау жүйесін түсіндім және практикада қолдана аламын.

Мүмкіндігім: Осы меңгерген білімімді практика жүзінде қолданып, тәжірибемді одан әрі жетілдіруге мүмкіндігім мол.

Осы екі апталық курста бізбен бірге болып, бар білгенін өз тәжірибесімен ұштастыра отырып үйреткен тренеріміз Айгүл Оразқызына алғысым шексіз.

**Сізге шығармашылық жолыңызда толағай табыстар тілеймін.**

 **Көлбай З**